Gambar Lee Jung Jae Di Set Penggambaran “Star Wars The Acolyte” Didedahkan
Pada September yang lalu, telah didedahkan bahawa Lee Jung Jae telah disahkan membawa peranan utama dalam siri Star Wars Disney+ yang baru, The Acolyte, dan kini gambar pertamanya di set penggambaran telah tersebar di atas talian.  Anda boleh gambarnya di set penggambaran Star Wars The Acolyte dibawah: Lee Jung Jae, seorang pelakon yang disegani di Korea Selatan, telah mendapat pengiktirafan global melalui peranannya dalam siri asal Netflix Squid Game. Susulan kejayaan siri popular Netflix itu, kerjaya Lee Jung Jae dalam industri Hollywood bermula, dan pelakon itu dijangka membuat lebih banyak penampilan di Amerika Syarikat. Selain itu, gambar yang menampilkan barisan pelakon Star Wars The Acolyte turut didedahkan: The Acolyte digambarkan sebagai thriller misteri yang akan membawa penonton melihat rahsia gelap galaksi dan kuasa gelap yang muncul ketika hari-hari terakhir era High Republic. Butiran lanjut tentang wataknya masih belum didedahkan, tetapi tajuk projek merujuk kepada Sith pada peringkat permulaan latihan mereka di bawah Sith Lord yang berpengalaman. Siri Disney+ ini akan ditulis dan diterbitkan oleh Leslye Headland (Russian Doll), yang juga akan berkhidmat sebagai showrunner. Penggambaran dijangka bermula pada musim luruh ini. Selain The Acolyte, Lucasfilm juga sedang membangunkan beberapa projek Star Wars, termasuk musim ketiga The Mandalorian, Andor, dan banyak lagi.